Τυφώνας Μαρία
Ο Τυφώνας Μαρία είναι ένας αποδυναμωμένος τροπικός κυκλώνας που έπληξε την Δομινίκα ως τυφώνας κατηγορίας 5, το Πουέρτο Ρίκο ως τυφώνας κατηγορίας 4 και απειλεί την Βόρεια Καρολίνα και τμήματα του Ατλαντικού Ωκεανού. Είναι ο δέκατος εντονότερος τυφώνας που έχει καταγραφεί στον Ατλαντικό και ο χειρότερος τυφώνας που έχει χτυπήσει το Πουέρτο Ρίκο από το 1928. Θεωρείται η δέκατη τρίτη καταιγίδα, ο έβδομος τυφώνας, ο τέταρτος μεγαλύτερος τυφώνας και ο δεύτερος τυφώνας κατηγορίας 5 που έχει καταγραφεί σε αυτήν την ασυνήθιστα δραστήρια σεζόν για το 2017 στον Ατλαντικό Ωκεανό. Ο τυφώνας Μαρία προκάλεσε καταστροφικές ζημιές κατά το ταξίδι της στην βορειοανατολική Καραϊβική. Ήταν ο τρίτος μεγαλύτερος τυφώνας στην σειρά που απείλησε τα νησιά Leeward με άμεσο χτύπημα ή μεγάλες επιπτώσεις μέσα σε διάστημα δυο εβδομάδων, μετά τον τυφώνα Ίρμα που προκάλεσε καταστροφικές ζημιές εκεί και τον τυφώνα Χοσέ, τότε ήταν τυφώνας κατηγορίας 4, ο οποίος πέρασε υπερβολικά κοντά από τα νησιά αυτά λίγες μόνο μέρες αργότερα.